Székesfehérváron született, 1936. június 23-án. Apja gépészmérnök, édesanyja egy fehérvári kereskedő lánya volt. Három nagyobbik testvére született. A papi hivatás mellett a II. világháború hatására döntött. Példaképe Kaszap István szent életű jezsuita novícius volt, aki ciszterci gimnáziumban végzett. 1948. június 16-án kelt a nem állami iskolák és nevelő intézmények állami tulajdonba és irányításba vétele című törvény alapján, a legtöbb egyházi iskolát államosították, így a megmaradt bencés Pannonhalmán lett diák. Érettségi után politikai okok miatt nem lehetett bölcsészhallgató, ezért az Eötvös Loránd Tudományegyetemre felvételizett, s jogot tanult. 1955. március 19-én titokban kezdte el ciszterci novíciusi képzését. Az 1956-os forradalmat követően harmadéves jogászként és fogadalmas szerzetesként elöljárói tanácsára Ausztrián keresztül Rómába disszidált.